CELEX: 62010CA0509
Language: da
Date: 2012-07-05 00:00:00
Title: Sag C-509/10: Domstolens dom (Første Afdeling) af 5. juli 2012 — Josef Geistbeck og Thomas Geistbeck mod Saatgut-Treuhandverwaltungs GmbH (anmodning om præjudiciel afgørelse fra Bundesgerichtshof — Tyskland) (Intellektuel og industriel ejendomsret — EF-sortsbeskyttelse — forordning (EF) nr. 2100/94 — landbrugsundtagelsen — begrebet »rimelig godtgørelse« — erstatning for den lidte skade — krænkelse)

22.9.2012   
            
            
               DA
            
            
               Den Europæiske Unions Tidende
            
            
               C 287/3
            
         Domstolens dom (Første Afdeling) af 5. juli 2012 — Josef Geistbeck og Thomas Geistbeck mod Saatgut-Treuhandverwaltungs GmbH (anmodning om præjudiciel afgørelse fra Bundesgerichtshof — Tyskland)
   (Sag C-509/10) (1)
   
   (Intellektuel og industriel ejendomsret - EF-sortsbeskyttelse - forordning (EF) nr. 2100/94 - landbrugsundtagelsen - begrebet »rimelig godtgørelse« - erstatning for den lidte skade - krænkelse)
   2012/C 287/05
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøgere: Josef Geistbeck og Thomas Geistbeck
   
      Sagsøgt: Saatgut-Treuhandverwaltungs GmbH
   
      Sagens genstand
   
   Anmodning om præjudiciel afgørelse — Bundesgerichtshof — fortolkning af artikel 14, stk. 3, og artikel 94, stk. 1 og 2, i Rådets forordning (EF) nr. 2100/94 af 27. juli 1994 om EF-sortsbeskyttelse (EFT L 227, s. 1) og af artikel 5 og 8 i Kommissionens forordning (EF) nr. 1768/95 af 24. juli 1995 om gennemførelsesbestemmelser vedrørende landbrugsundtagelsen i artikel 14, stk. 3, i Rådets forordning (EF) nr. 2100/94 (EFT L 173, s. 14) — EF-sortsbeskyttelse — krænkelse — forpligtigelse til at betale indehaveren af en sådan beskyttelse en rimelig godtgørelse og erstatte det tab, som indehaveren har lidt — kriterier for at bestemme den rimelige godtgørelse og tabet
   
      Konklusion
   
   
               1)
            
            
               For at fastsætte den »rimelig[e] godtgørelse«, der skal betales i henhold til artikel 94, stk. 1, i Rådets forordning (EF) nr. 2100/94 af 27. juli 1994 om EF-sortsbeskyttelse, af en landbruger, som har udnyttet en beskyttet sort til produktion af formeringsmateriale, og som ikke har opfyldt de forpligtelser, der er fastsat i forordningens artikel 14, stk. 3, sammenholdt med artikel 8 i Kommissionens forordning (EF) nr. 1768/95 af 24. juli 1995 om gennemførelsesbestemmelser vedrørende landbrugsundtagelsen i artikel 14, stk. 3, i forordning nr. 2100/94, som ændret ved Kommissionens forordning (EF) nr. 2605/98 af 3. december 1998, skal der som beregningsgrundlag anvendes det beløb, der skal betales for produktion på licens af formeringsmateriale af beskyttede sorter af den pågældende planteart i samme område.
            
         
               2)
            
            
               Betaling af en godtgørelse som erstatning for udgifter, der er afholdt ved kontrollen af overholdelsen af indehaveren af en sortsbeskyttelses rettigheder, indgår ikke i beregningen af den »rimelig[e] godtgørelse«, som er fastsat i artikel 94, stk. 1, i forordning nr. 2100/94.
            
         
      (1)  EUT C 30 af 29.1.2011.